Juba 19. augustil järgnes sõnum, et ojast on püütud kaks tosinat eri vanuses nii emaseid kui ka isaseid signaalvähke. “See viitab selgelt võimalikule vähkide sigimisele Riksu ojas ja seal juba kosuvale populatsioonile,” lisati keskkonnaameti pressiteates.
#000000
13. augustil toimunud linnuralli Estonian Open 2010 piirkond oli Põlva- ja Võrumaa, ralli kestis laupäeva hommikul kella 3-st õhtul 17-ni. Osales 11 võistkonda Eestist, Soomest ja Lätist kokku 38 linnuvaatlejaga.
#000003
Eesti linnuharulduste komisjon (HK) lisas uue liigina Eesti linnuliikide nimekirja stepipistriku (Falco cherrug).
#000006
Mai keskpaigas tekitas Eesti linnuvaatlejate hulgas elevust Ungaris saatja selga saanud stepipistrik. Lind viibis Eestis kaks päeva, aga kellelgi ei õnnestunud teda näha. Ungarist on aga nüüd laekunud täpsed andmed ja HK kinnitas seitse kohta, kus linnu saatja signaal registreeriti. Täpsemat infot Ungari stepipistriku projekti kohta leiab võrgupaigast .
#000007
Täiendusi ja parandusi Eesti linnuliikide nimekirja tõi aga ka Euroopa harulduskomisjonide liidu taksonoomiakomisjoni (AERC TAC) otsus muudatuste kohta lindude süstemaatikas. Vt. lähemalt 
#000008
Näiteks on nüüd omaette liik ida-mustvaeras (Melanitta americana, keda enne peeti mustvaera alamliigiks (Melanitta nigra americana). See on ka ainuke liik, kes tuleb nimekirja juurde. Üksteist liiki on lihtsalt tõstetud teise perekonda. Muutus tuli ka E-kategooria mitteametlikku lisanimekirja, kus senine kanada lagle alamliik Branta canadensis minima on nüüd eskimo lagle alamliik Branta hutchinsii minima.
#000009
Eesti linnuliikide nimekirjas on nüüdsest 379 liiki (sh. 374 A–C-kategoorias ja 5 D-kategoorias).
#000010
Eesti maaülikooli (EMÜ) maaehituse osakond rajab EMÜ metsamaja taha dendroparki juba teist looduslikest materjalidest katsemaja.
#000012
Maja seinad, lagi ja põrandad tehakse pilliroost. Sise- ja välisviimistluseks kasutatakse savikrohvi. Katuse üks pool tuleb pilliroost ja teine laastust. Maaülikooli metsandus- ja maaehitusinstituudi maaehituse osakonna juhataja professor Jaan Miljani sõnul tehakse majas aasta ringi mõõtmisi, et anda hinnangut soojapidavusele. Katsete tulemusel oskavad teadlased anda nõuandeid ökomajade ehitajatele.
#000013
Brüsselis sai taas nautida imelist lillevaipa
#000018
Igal teisel aastal katab Brüsseli vanalinna peaväljakut ehk Grote Markti ühel nädalavahetusel hiiglaslik lillevaip. Miljon eredat õit on seatud külg külje kõrvale 1848 ruutmeetrile (24 x 77 m). Esimest korda kooti lillevaip väljakule 1971. aastal ja kuna ettevõtmine leidis tohutu toetuse nii kohaliku rahva kui ka turistide seas, on see saanud traditsiooniks.
#000019
Uudistaja käis nädalasel turismireisil Suurbritannia loodeossa. Mõne seiga ja põnevama paiga saab nüüd fotodelt üle vaadata.
#000021
Aina andis imetleda bussijuhtide osavust imekitsastel teedel ...
#000022
... ja arutleda, kuidas küll britid selliste hommikusöökidega kõik viimseni ülekaalulised ei ole.
#000023
Saareriigirahva koeralembus on sedavõrd suur, et mõnegi vaatamisväärsuse koerapilet näib igati põhjendatud: neljajalgsed võtsid kitsastel ligipääsuteedel omajagu ruumi ja sundisid tähelepanelikkusele – äkki astud mõnele palavalt armastatud kallile tõukoerale veel jala peale...
#000024
Teeservas kohtas mäginõmmedel ka ponisid ...
#000025
Muidugi ei jäänud vaatamata legendaarne ja kuulus Stonehenge, ...
#000027
... hoopis vähem tuntud Avebury kiviring pole aga sugugi vähem salapärane ja muljetavaldav.
#000028
Näide Cornwalli dramaatilisest loodusest: rannakaljud, mille turjal Tintageli müstilised varemed.
#000029
Blaenau Ffestiniogi kiltkivikaevanduses saime põgusa ettekujutuse sealsest kunagisest orjatööst.
#000033
Selle vanaproua amet on olla Conwys asuva Inglismaa väikseima maja perenaine.
#000034
Sloveenias Mariboris tegutsev jäätmekäitlus- ja transpordifirma Snaga on juhte koolitades ja premeerides ning trasse optimeerides saavutanud olulise kütuse kokkuhoiu.
#000037
Firma käsutuses on 70 mitmesugust veokit ja mootoragregaati. Et vähendada kütusekulu ning piirata õhusaastet, liituti nn. RECODRIVE’i projektiga, mille käigus õpetatakse jäätmevedajaile ökojuhtimistehnikat. Jäätmeautod peavad teadagi sageli peatuma ja uuesti sõitu alustama ning mootor peab käima ka seisu ajal, et käivitada laadureid. Sestap on optimaalsed juhtimisvõtted väga tähtsad.
#000038
Koolituse läbi teinud juhid suutsid sellele järgnenud kaheksa kuu jooksul kuus keskmiselt 56 liitrit ehk 4,2 protsenti kütust kokku hoida. Snaga prügikogumisauto läbib kuus keskmiselt 1743 kilomeetrit ja ökokoolitatud juhil kulub selleks 1115 liitrit kütust. Et juhte innustada, makstakse neile kokkuhoitud kütuse hulga alusel preemiat, mis võib küündida kümnendikuni palgast.
#000039
Lisameetmena optimeeriti autode marsruute, mistõttu võis ühe veoki käigust välja jätta.
#000040
Tavagrinda (Globicephala melas). Allikas: Wikipedia
#000041
Looduskaitsjad on aastaid kärkinud Fääri saarte elanikega, kes on aastast aastasse augustis ühisaktsioonide käigus nugadega tapnud sadu madalasse vette peletatud delfiine tavagrindasid.
#000042
Fäärlased väidavad tavaliselt vastu, et tegemist on iidse traditsiooniga, et loomi tapetakse rangelt populatsioonile ohutus hulgas ja et selline tapaviis on kõige kiirem ja valutum võrreldes mis tahes muu võttega, millega mereimetajaid kütitakse. Seekord on aga looduskaitseorganisatsiooni Sea Shepherd erilisi pahameele pälvinud asjaolud, et tapetud on ka tiineid emasgrindasid, et tapatalgutel osaletakse vähemalt pealtvaatajaina lausa perekonniti ning et mõnelgi loomal oli kaugelt rohkem lõikehaavu kui vaid kohese surma toovast noahoobist tingitu. Niisiis pole kinnitus looma kiirest ja valutust surmast sugugi alati tõene.
#000043
Kõik kolm etteheidet on tõestatud Sea Shepherdi fotograafi Peter Hammarstedti fotodel. Pildid on verised ja koledad, seepärast ei hakka me neist ühtegi Uudistajas avaldama. Aga tugevate närvidega huviline võib neid vaadata võrgupaigast Samalt veebilehelt saab lugeda ka lähemalt organisatsiooni tegevusest nii tavagrindade kui ka muu mereelustiku kaitsel.
#000044